FM-sendere findes i flere forskellige udformninger og modeller. En almindelig variant er en forholdsvis lille enhed, der kan tilsluttes direkte til 12-volts-stikket i bilen. Lidt mere avancerede modeller monteres separat, f.eks. i solskærmen og tilsluttes til 12-volts-stikket med et lidt længere kabel. Det er nemt at tilslutte telefonen til FM-senderen. Du finder den som en Bluetooth-enhed i din telefons indstillinger og opretter forbindelse til den. Vælg derefter en frekvens, som FM-senderen skal sende på, og indstil den på din bilradio.